Die gasvryheid is daar en hulpvaardig en die rondawel is baie skoon en alles is daar wat jy nodig het. Hulle sal uit die pad gaan om jou te help as jy erens wil gaan en jy weet nie of die plek oop is.
Ideaal vir 'n wegbreek as jy wil afskakel en rus, of selfs as jy deur die Meander wil toer. Vir seker 'n "hidden gem". Elizabeth en Collin se gasvryheid is uit die boonste rakke!
Baie netjiese en skoon plek. Liz en Collen het uit hulle pad gegaan om seker te maak alles is in orde, selfs na 'n donderstorm wat ons gehad het. Baie mooi uitsig oor die berge. Ons het sommer twee weke later na ons verlof weer daar geslaap.
Gerieflike verblyf in 'n pragtige omgewing, met baie persoonlike diens. Stap op die plaas tussen beeste wat rustig wei. Spesiale bederfies is die vars hoendereiers, en sitrusvrugte van die boom af wanneer in seisoen. Wonderlike gasheer en -vrou wat maklik jou vriende word.